Harry Potter e a Orde do Fénix (filme)

***Harry Potter e a Orde do Fénix*** (en ) é un filme de fantasía e drama dirixido por David Yates e baseado na novela homónima escrita por J. K. Rowling. É o quinto filme da serie de filmes de *Harry Potter*. Foi escrito por Michael Goldenberg e producido por David Heyman e David Barron. A historia céntrase no quinto ano de Harry Potter na Escola Hogwarts de Maxia e Feiticería, durante o que o Ministerio de Maxia rexeita a idea do regreso de Lord Voldemort. A película está protagonizada por Daniel Radcliffe como Harry Potter, con Rupert Grint e Emma Watson como os mellores amigos de Harry, Ron Weasley e Hermione Granger. O resto do elenco inclúe a Ralph Fiennes, Michael Gambon, Imelda Staunton, Gary Oldman e Helena Bonham Carter.

O filme tivo a súa estrea nos Estados Unidos o 11 de xullo de 2007 e no Reino Unido e o 12 de xullo de 2007. Foi a primeira película de *Harry Potter* en proxectarse en cines IMAX 3D, aínda que tamén se estreou en salas convencionais e con IMAX. A recadación nas salas internacionais ascende a 938,2 millóns de dólares estadounidenses.

## Sinopse 
O quinto ano de Harry comeza sufrindo un ataque de Dementores en Little Whinging. Máis tarde, descobre que o Ministerio de Maxia nega o regreso de Lord Voldemort; asemade Harry comeza a sufrir continuos pesadelos. Pola súa banda, o Ministerio sitúa a Dolores Umbridge como nova profesora de Defensa contra a Maxia Negra para controlar a Albus Dumbledore. Así comeza unha loita que enfronta a un grupo de estudantes da escola (o Exército de Dumbledore) e a Orde do Fénix contra o Ministerio de Maxia e os Devoradores da Morte.

## Elenco 
* Daniel Radcliffe como Harry Potter, protagonista do filme.
* Rupert Grint como Ron Weasley, mellor amigo de Harry.
* Emma Watson como Hermione Granger, mellor amiga de Harry.
* Helena Bonham Carter como Bellatrix Lestrange, unha das Devoradoras da Morte máis leais a Lord Voldemort.
* Robbie Coltrane como Rubeus Hagrid, o gardabosques de Hogwarts e membro da Orde do Fénix.
* Warwick Davis como Filius Flitwick, o profesor de Esconxuros en Hogwarts e xefe da Casa Ravenclaw.
* Ralph Fiennes como Lord Voldemort, o meigo escuro, que busca conquistar o mundo máxico.
* Michael Gambon como Albus Dumbledore, o director de Hogwarts.
* Brendan Gleeson como *Ollotolo* Moody, antigo profesor de Defensa contra a Maxia Negra e membro da Orde do Fénix.
* Richard Griffiths como Vernon Dursley, tío muggle de Harry.
* Jason Isaacs como Lucius Malfoy, o pai de Draco Malfoy e un dos Devoradores da Morte.
* Gary Oldman como Sirius Black, padriño de Harry e membro da Orde do Fénix.
* Alan Rickman como Severus Snape, profesor de Apócemas de Hogwarts e membro da Orde do Fénix.
* Fiona Shaw como Petunia Dursley, tía muggle de Harry.
* Maggie Smith como Minerva McGonagall, a profesora de Transfiguración e membro da Orde do Fénix.
* Imelda Staunton como Dolores Umbridge, a nova profesora de Defensa contra a Maxia Negra e espía do Ministerio de Maxia en Hogwarts.
* David Thewlis como Remus Lupin, antigo profesor de Defensa contra a Maxia Negra e membro da Orde do Fénix.
* Emma Thompson como Sybill Trelawney, a profesora de Adiviñación de Hogwarts.
* Julie Walters como Molly Weasley, a matriarca dos Weasley e figura maternal para Harry.
* Devon Murray como Seamus Finnigan, amigo de Harry.
* Matthew Lewis como Neville Longbottom, amigo de Harry.

## Produción 
A gravación do filme realizouse entre febreiro e novembro de 2006 en Inglaterra e Escocia para as escenas exteriores e nos Leavesden Film Studios en Watford para as tomas interiores. A posprodución da película continuou durante varios meses para engadir os efectos visuais.

## Banda sonora 
A banda sonora de *Harry Potter e a Orde do Fénix* lanzouse ao mercado o 10 de xullo de 2007. Desta volta, Nicholas Hooper foi o encargado de compoñer as pezas musicais, despois de que John Williams o fixera nas tres primeiras entregas da saga e Patrick Doyle na cuarta.

As pezas "Another Story", "The Hall of Prophecies", "The Room of Requirement" e "A Journey to Hogwarts" conteñen partes de "Hedwig's Theme", escrita por John Williams. Ademais, Alexandre Desplat empregou "The Kiss" máis adiante na súa peza "A New Beginning" para a banda sonora de *Harry Potter e as reliquias da morte (2ª parte)*.

;Lista de pistas
# "Fireworks" – 1:49
# "Professor Umbridge" – 2:35
# "Another Story" – 2:41
# "Dementors in the Underpass" – 1:45
# "Dumbledore's Army" – 2:42
# "Hall of Prophecy" – 4:27
# "Possession" – 3:20
# "The Room of Requirement" – 6:09
# "The Kiss" – 1:56
# "A Journey to Hogwarts" – 2:54
# "The Sirius Deception" – 2:36
# "Death of Sirius" – 3:58
# "Umbridge Spoils a Beautiful Morning" – 2:39
# "Darkness Takes Over" – 2:58
# "The Ministry of Magic" – 2:48
# "The Sacking of Trelawney" – 2:15
# "Flight of the Order of the Phoenix" – 1:34
# "Loved Ones and Leaving" – 3:15
# "Divine Crusade" – 2:43 (tema do tráiler de X-Ray Dog)

## Notas 
## Véxase tamén 
### Ligazóns externas 
* Páxina web de *Harry Potter* da Warner Brothers 
* *Harry Potter e a Orde do Fénix* na IMDb 
* *Harry Potter e a Orde do Fénix* en Allmovie